Jean Spautz
De Jean Spautz, gebuer den 9. September 1930 zu Schëffleng, ass e lëtzebuergesche Gewerkschaftler a Politiker.

De Jean Spautz war Aarbechter um Walzwierk op der Arbed. Hien huet sech fréi politesch engagéiert. Vun 1954 bis 1958 war hie President vun der JOC a vun 1960 bis 1966 President vun der Jugendsektioun vun der CSV. Vun dëser Partei war hien och vun 1982 bis 1990 President. President vum LCGB war hie vun 1967 bis 1980.

De Jean Spautz war tëscht 1964 an 1980 Member vum Schëfflenger Gemengerot an zousätzlech tëscht 1975 an 1980 Schäffen.

Vun 1959 bis 1980 war hien Deputéierten an der Chamber. 1979-1980 war en hire Vizepresident a vun 1995 bis 2004 hire President.

Vun 1980 bis 1989 war hien Inneminister, Minister fir Famill, Soziale Wunnengsbau a sozial Solidaritéit an der Regierung Werner-Thorn-Flesch a Santer-Poos I. Vun 1989 bis 1995 war hien Inneminister a Minister fir Wunnengsbau an Urbanismus an der Regierung Santer-Poos II an III.

Vun 1979 bis 1980, an dann nees vun 2004 bis 2009, war hien Deputéierte vum Europäesche Parlament. Hie war och Member vun der Assemblée consultatice vum Europarot a vun der Westeuropäescher Unioun (1968-1979).

De Jean Spautz ass de Papp vum Monique a Marc Spautz.

Gielercher 
 Grand-Croix vum Ordre de la couronne de chêne (Promotioun 2003)
 Grand-Officier vum Ordre de Mérite du Grand-Duché de Luxembourg (Promotioun 1980)

Kuckt och 
 Lëscht vun de lëtzebuergesche Regierungsmemberen

Um Spaweck 

 Portrait vum Jean Spautz op der Websäit vum EP

Lëtzebuergesch Deputéiert
Lëtzebuergesch Ministeren
Inneministere vu Lëtzebuerg
Lëtzebuergesch Chamberpresidenten
Lëtzebuergesch Gewerkschaftler
Lëtzebuergesch Europadeputéiert
Lëtzebuergesch Buergermeeschteren
Grand-croix de l'ordre de la couronne de chêne
Gebuer 1930
Grand-Officier de l'Ordre de Mérite du Grand-Duché de Luxembourg